Miǹkaná mí Salomóŋ mīfə́ fə̄ mí, bod bə́ Ezékias, ǹkúkúmá yǎ Yúda ḿbɔ̄ bə́ ngátil myá. 2Dúmá Zāmbá á nə̄ nâ a bɔ mam á ndímba, dúmá míńkúkúmá á nə̄ ábɔ̌ mam éyɔŋ bə́ yəm yǎ ndímba yǎ étē. 3Yób á nə oyǎb á yób étē, sí é nə edɔ́g á sí étēde ńdɔ̄ fə miǹtsogán míńkúkúmá mí nə təge ai asóŋó. 4Vaígi mvid yǎ mɔ̄ní, a ńtɔ̄á ḿfūbán m̀fúbán. 5Vaígi m̀bə̂ mod á mís mə́ ńkúkúmá, eyɔ̌ŋ te etɔá ńkúkúmá dzíé yáyi yə́m á kpím á sósōō á yōb. 6Tə watə́Ie wǎmēn ósū ńkúkúmá, tə wakə tɔbɔ á zāŋ mim̀faŋ mí bod. 7Amú m̀bəŋ nə́ bə́ kad wa nâ "Súbúgū ósū mū !" a lodo anə́ bâdzɔdi wa á mís mə́ étɔŋ ńtómba. 8É dzóm mís móe mə́ yén, tə wavóIō dzɔ́ kúlī á ndá mədzó ású ngə́ é mod m̀bɔ́g a sóIan wa, eyɔ̌ŋ te o zaa sɔ́ bɔ yá ? 9Ngə́ ó bələ́ étɔm ai mǎnyɔ̄ŋ manáŋa kom ai nyé, hədá tə wakúli é dzóm mod ǎ yīdī wā, 10amú, mod a nə́ dzǎm wōg, ǎ ngakɔ́ŋan ai wǎ təgě fə ai asɔlí yā dūgán sɔli bə́bə̂ bíbúg bə́ kwí yǎ á ngə́ŋ. 11Ébúg yā wāfála á ḿbəmbə abǒg yâfulan ai m̀bəmbə evəgələ gôI ǹdzamán ai sílíba. 12Ǹkɔ́ŋán ḿfəfə́g á mə̄lɔ́ mə́ é mod a vógolo ó nə ai m̀fí ábím anə́ ókēné, anə́ ńsāngá nyiá gôl.